《过衡山赠廖处士》
宋代·张观

未向漆园为傲吏，定应明代作征君。传家奕世无金玉，

乐道经年有典坟。带雨小舟横别涧，隔花幽犬吠深云。

到头终为苍生起，休恋耕烟楚水濆。

作者简介：（943—995）常州毗陵人，字仲宾。五代南唐时进士。归宋为彭原主簿。太宗太平兴国五年，以见任官再举进士，特授忠武掌书记。召拜监察御史，充桂阳监使。上疏谏增剑外赋税。历度支、盐铁判官，出为诸路茶盐制置副使。改知黄州，迁扬州，皆有善政。官至三司河东道判官，出知道州，移广南西路转运使。坐奏事不实被劾，寻卒于桂州。广览汉史，雅好论事，辞理切直，有古人风。有《二十二国祥异记》。